CELEX: 32016R0442
Language: fi
Date: 2016-03-23 00:00:00
Title: Komission täytäntöönpanoasetus (EU) 2016/442, annettu 23 päivänä maaliskuuta 2016, siirtymätoimenpiteistä sokerialalla Kroatian liittymisen vuoksi annetun täytäntöönpanoasetuksen (EU) N:o 170/2013 muuttamisesta

24.3.2016   
            
            
               FI
            
            
               Euroopan unionin virallinen lehti
            
            
               L 78/49
            
         KOMISSION TÄYTÄNTÖÖNPANOASETUS (EU) 2016/442,
   annettu 23 päivänä maaliskuuta 2016,
   siirtymätoimenpiteistä sokerialalla Kroatian liittymisen vuoksi annetun täytäntöönpanoasetuksen (EU) N:o 170/2013 muuttamisesta
   EUROOPAN KOMISSIO, joka
   ottaa huomioon Kroatian liittymissopimuksen,
   ottaa huomioon Kroatian liittymisasiakirjan (1) ja erityisesti sen 41 ja 16 artiklan yhdessä sen liitteessä IV olevan 3 jakson a kohdan 4 kohdan kanssa,
   sekä katsoo seuraavaa:
   
               (1)
            
            
               Komission täytäntöönpanoasetuksessa (EU) N:o 170/2013 (2) vahvistetaan siirtymätoimenpiteet sokerialalla Kroatian unioniin liittymisen vuoksi. Kyseisen asetuksen II luvun 2 jaksossa käsitellään Kroatiassa sen unioniin liittyessä olleiden sokerin ylijäämien määrittämistä ja markkinoilta poistamista. Siinä vahvistetaan erityisesti määräajat sokerin ylijäämien määrittämiseksi, ylijäämien markkinoilta poistamiseksi sekä markkinoilta poistamisen todisteiden, jotka Kroatian tunnistettujen toimijoiden on esitettävä, toimittamiseksi. Siinä vahvistetaan myös viitejaksot, joita on käytettävä laskettaessa Kroatialle kuuluvia maksuja, jos ylijäämiä ei ole poistettu markkinoilta.
            
         
               (2)
            
            
               Komission täytäntöönpanoasetuksessa (EU) N:o 1345/2014 (3) määritetään ennen Kroatian liittymistä unioniin maassa varastoidut sokerin ylijäämät, jotka on poistettava unionin markkinoilta Kroatian kustannuksella niiden määräaikojen mukaisesti, jotka on vahvistettu täytäntöönpanoasetuksessa (EU) N:o 170/2013, sellaisena kuin se on muutettuna täytäntöönpanoasetuksella (EU) 2015/1407 (4).
            
         
               (3)
            
            
               Kroatia ilmoitti komissiolle 26 päivänä tammikuuta 2016 päivätyllä kirjeellä, ettei se kiistä velvoitetta varmistaa komission vahvistamien sokerin ylijäämien poistaminen markkinoilta, mutta se tarvitsee hieman lisäaikaa, koska se ei ole voinut täysin ratkaista odottamattomia menettelyllisiä vaikeuksia, joita on ilmennyt pantaessa täytäntöön velvoitetta määrätä asianomaiset toimijat poistamaan kyseiset ylijäämät, minkä vuoksi markkinoilta poistamista koskevia määräaikoja on jatkettu. Sen vuoksi on aiheellista jatkaa täytäntöönpanoasetuksessa (EU) N:o 170/2013 säädettyjä määräaikoja neljällä kuukaudella.
            
         
               (4)
            
            
               Sen vuoksi täytäntöönpanoasetusta (EU) N:o 170/2013 olisi muutettava.
            
         
               (5)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) N:o 170/2013 seuraavasti:
   
               1)
            
            
               Korvataan 9 artiklan 1 kohdassa ilmaisu ”31 päivään maaliskuuta 2016” ilmaisulla ”31 päivään heinäkuuta 2016”.
            
         
               2)
            
            
               Muutetaan 10 artikla seuraavasti:
               
                           a)
                        
                        
                           korvataan ilmaisu ”31 päivään maaliskuuta 2016” ilmaisulla ”31 päivän heinäkuuta 2016”;
                        
                     
                           b)
                        
                        
                           korvataan ilmaisu ”30 päivänä marraskuuta 2016” ilmaisulla ”31 päivänä maaliskuuta 2017”.
                        
                     
         
               3)
            
            
               Muutetaan 11 artikla seuraavasti:
               
                           a)
                        
                        
                           korvataan 1 kohdassa ilmaisu ”30 päivänä kesäkuuta 2016” ilmaisulla ”31 päivänä lokakuuta 2016”;
                        
                     
                           b)
                        
                        
                           korvataan 2 kohdan neljännessä alakohdassa ilmaisu ”31 päivään maaliskuuta 2016” ilmaisulla ”31 päivään heinäkuuta 2016”.
                        
                     
         
               4)
            
            
               Muutetaan 12 artikla seuraavasti:
               
                           a)
                        
                        
                           korvataan 1 kohdassa ilmaisu ”31 päivänä heinäkuuta 2016” ilmaisulla ”30 päivänä marraskuuta 2016”;
                        
                     
                           b)
                        
                        
                           muutetaan 2 kohta seuraavasti:
                           
                                       i)
                                    
                                    
                                       korvataan ensimmäisessä alakohdassa ilmaisu ”31 päivän maaliskuuta 2016” ilmaisulla ”31 päivän heinäkuuta 2016”;
                                    
                                 
                                       ii)
                                    
                                    
                                       korvataan toisessa alakohdassa ilmaisu ”30 päivänä marraskuuta 2016” ilmaisulla ”31 päivänä maaliskuuta 2017”;
                                    
                                 
                                       iii)
                                    
                                    
                                       korvataan kolmannessa alakohdassa ilmaisu ”30 päivänä syyskuuta 2016” ilmaisulla ”31 päivänä tammikuuta 2017”.
                                    
                                 
                     
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä maaliskuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 112, 24.4.2012, s. 10.
   
      (2)  Komission täytäntöönpanoasetus (EU) N:o 170/2013, annettu 25 päivänä helmikuuta 2013, siirtymätoimenpiteistä sokerialalla Kroatian liittymisen vuoksi (EUVL L 55, 27.2.2013, s. 1).
   
      (3)  Komission täytäntöönpanoasetus (EU) N:o 1345/2014, annettu 17 päivänä joulukuuta 2014, sokerin, isoglukoosin ja fruktoosin ylijäämämäärien määrittämisestä Kroatian osalta (EUVL L 363, 18.12.2014, s. 80).
   
      (4)  Komission täytäntöönpanoasetus (EU) 2015/1407, annettu 19 päivänä elokuuta 2015, siirtymätoimenpiteistä sokerialalla Kroatian liittymisen vuoksi annetun täytäntöönpanoasetuksen (EU) N:o 170/2013 muuttamisesta (EUVL L 219, 20.8.2015, s. 1).